Ar Werchez neo bet lakaet gant Hor Salver nag e penn an Ebestel, na zoken en o renk.  An Ebestel eo an daouzek den dibabet gant Jezuz evit beza eun deiz kenta pastored an Iliz. Graet en deus anezo beleien hag eskibien. Roet en deus dezo galloud da gelenn ha da vadezi an holl boblou, da zistaol ar pechejou, da ginnig sakrifiz  an oferenn, da ober do zro beleien hag eskibien nevez. Ar Werchez nhe deus resevet galloud ebet eus an doare-se. Neo ket unan eus an ebestel; neo ket bet lakaet kennebeut e penn an Ebestel, rak da Ber hepken eo bet roet ar garg-se. Mari a rankomp eta da lakaat e-touez an deñved, e-touez an dud fidel; doujet he deus gant karantez da lezennou an Iliz.  102